**Serene Husseini Shahid** (arabisk: سيرين حُسيني شهيد, fransk: Sirine Husseini Shahid; født i 1920 i Jerusalem, død i 2008 på Vestbredden) ble født i Jerusalem som medlem av den innflytelsesrike al-Husayni-familien.

Liv og virke
------------

### Bakgrunn

Serene Husseini vokste opp under det britiske Palestinamandatet. Faren hennes var politikeren Jamal al-Husayni, hennes morfar Faidi al-Alami var ordfører i Jerusalem (1906-1909), og hennes onkel på morssiden var nasjonalisten og politikeren Musa al-Alami. Hun ble utdannet ved kvekernes *Ramallah Friends Girls School* i Ramallah, og senere ved American University of Beirut.

### Karriere

Etter 1967 ble hun involvert i å starte småindustri og husflidsnæring blant de palestinske flyktningene. Hun arbeidet med broderiprosjekter for palestinske kvinner, og arrangerte broderiskolering på hverdager. Hun var sammen med Huguette Caland ( أوغيت الخوري ) med på å stifte *Association for the Development of Palestinian Camp* (Foreningen for utvikling av palestinske flykningeleirer, «Inaash» (grunnlagt 1969) i Libanon, en forening viet til å bevare tradisjonelle palestinske broderiarbeider og hjelpe kvinner og barn i palestinske flyktningleirer i Libanon. Samtidig skrev hun om palestinske kostymer og broderier og vært med på å arrangere utstillinger, inkludert en i Museum of Mankind på British Museum i 1991. Hun har også donert gjenstander til *Palestine Costume Archive*.

Hun giftet seg med Munib Shahid, sønn av en adelig familie tilhørende Bahá'í-troen, i 1944 og de slo seg ned i Beirut. Datteren hennes, Leila Shahid, ble diplomat, var ambassadør til en rekke europeiske land for Palestina, og er palestinsk utsending til EU-kommisjonen. Hennes to andre døtre, Maya og Zeina, designer og promoterer palestinske broderier for *Inaash*.

Hennes selvbiografi, *Jerusalem Memories*, ble utgitt i 2000, og ble oversatt til en rekke språk. Den ble ansett av anmeldere å «bryte ny mark».»

Verker
------

* Weir, Shelagh and Shahid, Serene: *Palestinian embroidery : cross-stitch patterns from the traditional costumes of the village women of Palestine*. London: British Museum publications, c1988. ISBN 0-7141-1591-6
* Shahid, Serene Hussein (Editor: Jean Said Makdisi), (Introduction - Edward W. Said): *Jerusalem Memories*, Naufal, Beirut, 2000. First Edition. -- Jerusalem Passages, (excerpts from Jerusalem Memories), Spring 2000, Issue 8, Jerusalem Quarterly

Referanser
----------

1. ↑  «A non Review : Memories from Jerusalem: Serene Husseini Shahid». *nadiaharhash*. 3. september 2015.
2. ↑  INAASH; Association for the Development of Palestinian Camps Arkivert 2008-10-30 hos Wayback Machine
3. ↑  woven.legacy.woven.language.htm, 2023-03-03
4. ↑  Graham-Brown, Sarah (1988). *Images of Women: The Portrayal of Women in Photography of the Middle East, 1860-1950* **(engelsk)**. Quartet. s. 115. ISBN 978-0-7043-2541-8.
5. ↑  *The Unesco Courier* **(engelsk)**. Unesco. 1999. s. 46.
6. ↑  «Al-Kulliyeh.». *Al-Kulliyeh*. 1910. OCLC 175754937.
7. ↑  The Guardian: *Point of no return*

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |